ПРОТОКОЛ

гр. ЛЕВСКИ, 15.12. 2014 г.

Районен съд гр.Левски в публичното съдебно заседание на петнадесети декември 2014 г. в състав:


Председател: МАРГАРИТА ДИМИТРОВА


      Съдебни заседатели: 

при участието на секретаря Р.П. и прокурора Цветомир Папурков сложи за разглеждане н.о.х.д. № 361 по описа за 2014 г.,  докладвано от съдия Димитрова.
На именното повикване в 12:20 часа се явиха:

ПОДСЪДИМИЯТ И.А. – явява се лично и с адвокат А.А. ***, с пълномощно към ДП.

ЗА РП-ЛЕВСКИ – явява се районен прокурор Цветомир Папурков. 

ПО ДАВАНЕ ХОД НА ДЕЛОТО:

ПРОКУРОРЪТ – Да се даде ход на делото.

АДВ. А. – Да се даде ход на делото. 

ПОДСЪДИМИЯТ – Да се даде ход на делото.


Съдът намира, че няма процесуални пречки за даване ход на делото в дн.с.з., поради което
ОПРЕДЕЛИ:

ДАВА ХОД НА ДЕЛОТО:

СНЕ САМОЛИЧНОСТТА НА ПОДСЪДИМИЯ:

И.А. - ***, ЕГН **********.
На страните се разясняват правата по чл. 274 и 275 от НПК.

ПРОКУРОРЪТ – Отводи няма да правя и да соча нови доказателства. Постигнали сме споразумение, което моля да одобрите във вида, в който е представено.

АДВ. А. – Отводи няма да правя, нови доказателства няма да соча. Моля да одобрите постигнатото с прокуратурата споразумение.

ПОДСЪДИМИЯТ - Отводи няма да правя, нови доказателства няма да соча. Моля да одобрите постигнатото с прокуратурата споразумение.

АДВ. А. - Постигнали сме споразумение с РП - Левски. Моля да одобрите споразумението, тъй като същото не противоречи на закона и морала.
ПОДСЪДИМИЯТ - Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПРОКУРОРЪТ - Моля да одобрите споразумението. Считам, че същото не противоречи на закона и морала.


Съдът намира, че така постигнатото между страните споразумение е пълно и не следва да бъдат внасяни промени в него, поради което

ОПРЕДЕЛИ:

ВПИСВА в съдебния протокол съдържанието на окончателното споразумение постигнато по н.о.х.д. №361/2014 г. по описа на РС-Левски (незабавно производство № ЗМ-293/2014г. по описа на РУ на МВР-Левски, пр.пр. №1417/2014г. по описа на РП-Левски) между РП-Левски, подсъдимия И.А. и защитника му адв. А.А. ***, съгласно което:

Подсъдимият И.А., ЕГН **********, се признава за виновен в това, че на 10.12.2014г. в с.Обнова, общ.Левски, обл.Плевен, в лек автомобил марка „Фолксваген *” с рег. № *, собственост на И.А. ***, държал акцизни стоки по смисъла на чл.2, т.2 от Закона за акцизите и данъчните складове /ЗАДС/ - „На облагане с акциз подлежат: т.2 тютюневите изделия” – 1500 бр. кутии цигари марка „Palladium blue” по 20 къса в кутия твърда опаковка и 500 бр. кутии „My Way gold” по 20 къса в кутия твърда опаковка – общо 2000 бр. кутии цигари, без акцизен бандерол, когато такъв се изисква по закон – чл.25, ал.1 от Закона за тютюна и тютюневите изделия (ЗТТИ) – „Тютюневите изделия се продават на вътрешния пазар с поставен върху потребителската опаковка бандерол по начин, който да гарантира, че употребата на стоката е невъзможна без неговото унищожаване чрез разкъсване” и чл.100, ал.1 от Закона за акцизите и данъчните складове: - „…тютюневите изделия, предназначени за местния пазар, се продават само облепени с бандерол”, всичко на обща стойност 15 000 лв., като случаят е немаловажен.

С деянието не са причинени имуществени вреди.


Налице е извършено деяние. Деянието е извършено от подсъдимия И.А.. Извършено е виновно при форма на вината пряк умисъл.

Деянието съставлява престъпление по смисъла на чл.234, ал.1 предл.2 от НК.

За извършеното престъпление на подсъдимия И.А., ЕГН **********, се налага наказание при условията на чл.234, ал.1, предл.2, във вр. чл.55, ал.1, т.1 и ал.3 от НК, а именно „лишаване от свобода” за срок от ШЕСТ МЕСЕЦА.

На основание чл.66, ал.1 от НК се ОТЛАГА изтърпяването на наказанието с три годишен изпитателен срок.

На основание чл.67, ал.1 от НК възпитателната работа по отношение на подсъдимия И.А. се възлага на мл. районен инспектор при съответното РУ на МВР – *, отговарящ за района по местоживеене на подсъдимия.

На основание чл.234, ал.3 от НК се ОТНЕМАТ в полза на държавата веществените доказателства: 1500 бр. кутии цигари марка „Palladium blue” по 20 къса в кутия твърда опаковка и 500 бр. кутии „My Way gold” по 20 къса в кутия твърда опаковка – общо 2000 бр. кутии цигари, без акцизен бандерол, намиращи се на съхранение в РУ на МВР - Левски.

Разноските по досъдебното производство в размер на 50.00 лв., които следва да се преведат по сметка на ОД на МВР Плевен, се възлагат върху подсъдимия И.А..

ПРОКУРОР:  

ЗАЩИТНИК:
           ПОДСЪДИМ:


(Цв. Папурков)

(А. А.)

           (И. А.)


Съдът намира, че постигнатото между страните споразумение не противоречи на закона и морала и следва да бъде одобрено.
Предвид изложеното, съдът

ОПРЕДЕЛИ:


НА ОСНОВАНИЕ чл.382 от НПК ОДОБРЯВА постигнатото по н.о.х.д.№361/2014 г. по описа на РС-Левски (незабавно производство № ЗМ-293/2014г. по описа на РУП-Левски, пр.пр. №1417/2014г. по описа на РП-Левски) между РП-Левски, подсъдимия И.А. и защитника му адв. А.А. ***, споразумение.


На основание чл.24, ал.3 от НПК прекратява наказателното производство по н.о.х.д.№361/2014 г. по описа на РС - Левски.


ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 12:40 часа.

СЕКРЕТАР: 



ПРЕДСЕДАТЕЛ:

